Els Mags del Cercle Negre | Winx Club Wiki | FANDOM powered by Wikia\nHabilitats i poders Ogron: Absorbir màgia\nGantlos: Crear sismes\nAnagan: Súper velocitat\nPrimera aparició Els caçadors de fades\nÚltima aparició Gel i foc\nEls Mags del Cercle Negre (també coneguts com els caçadors de fades) és un grup de quatre i són els principals antagonistes de la temporada 4. Se’ls coneix com a Ogron, Duman, Gantlos i Anagan, i tenen certa mirada Punk i gòtica, encara que en les escenes retrospectives es mostra que abans ells es vestien amb una aramadura de ľEdat Mitjana. El seu pricipal objectiu és capturar totes les fades de la Terra i robar els seus poders màgics per convertir-se en els amos de la Terra. Per poder capturar la fades, utilitzen un objecte anomenat Cercle Negre, ďon rep el seu nom.\nĽOgron és el líder, té el cabell llarg de color vermell i una barba pèl-roja.\nÉs un noi ďuns 25 anys ďedat. Té la pell pàŀlida i generalment porta roba negra. Es cus a la roba, o com un accessori, objectes de metall, com ara cadenes o botons. Porta un tipus de pantaló i una faldilla amb cadenes negres i grises. La camisa és més complicada, ja que té bastants botons, ganxos i cadenes o agulles, gris fosc, negre i vermell. Porta sabates esportives grises. En general, com la resta dels seus companys ďequip, es pot dir que és gòtic.\nEll és un tipus molt ambiciós i egoista. També és pervers (es demostra quan el tercer Do del Destí, el Negre, és utilitzat per ell en una flor marcida) i el mal, que no li importa el que altres pateixen per la consecució dels seus propis objectius i ambicions. Segueix els seus propis plans per matar o segrestar fades i no accepta el consell dels seus propis companys.\nEn Duman té ľaparença ďun Punk amb els ulls ďor i el cabell del color de rosa calenta clavat en un pentinat en punta. Ell és un canviant, pot transformar-se un altre ésser, en substitució ďalgú, o per lluitar. També es pot transformar en un objecte o un líquid (per exemple, aigua).\nEn Duman és el més jove dels quatre i el més vanitós. Ell és sarcàstic, i fa comentaris vulgars.\nEn Gantlos porta un barret i té el cabell llarg i ros. Ell pot crear terratrèmols, sismes o tremolors.\nĽAnagan té pell morena, amb els cabells i la barba castanya, que utilitza atrapada en un estil mig jamaicà. Ell té el poder de súper velocitat.\nEnemics de les Winx: Les Trix • Lord Darkar • Valtor • Els Mags del Cercle Negre • Tritannus • Selina • Kalshara i Brafilius • Bruixes Esteŀlars • Més…\nObtingut de «http://ca.winx.wikia.com/wiki/Els_Mags_del_Cercle_Negre?oldid=3480»


Ofertes esquí estiu a la glacera de Tignes | Targeta sportignes\nInici / Ofertes Esquí / Esquí d´estiu / Ofertes esquí d'estiu Tignes\nSetmanes de esquí a l´estiu a Tignes\nArriba l'estiu i encara tens més ganes d'ski? Escapa't amb les nostres ofertes i esquia a la glacera Grand Motte de Tignes des del juny i fins a l'agost. 20 km esquiables durant el matí i un gran número d'activitats a la tarda comparant la targeta "My Tignes open" (Crazy Airbag, Bikepark, Minigolf...) completaran els teus dies d'esquí d'estiu. Un entorn màgic, unes vacances úniques.\nLa glacera de Tignes i els seus 3.400 metres d'altura et permeten practicar l'esquí durant gairebé tot l'any.\nA l'estiu pots esquiar fins al mig dia i a la tarda.\nSi contractes l'allotjament amb forfet de setmana gaudiràs de 2 sessions per activitat, per setmana i per persona: tennis, aquaclub, navette gratuïta ... també tindràs reducció en el preu en altres activitats.\nAl juliol i agost gaudiràs de forma gratuïta de dues sortides de Randonnée acompanyats prèvia reserva al teu allotjament.\nComprant la targeta "My open Tignes" pots practicar moltes altres activitats durant la resta de setmana.\nUtilitza el cercador d'esquí d'estiu per trobar la teva setmana i començar el procés de reserva online!\nDel 23 de juny al 5 d'agost de 2018.\nContracta el teu allotjament d'esquí a Tignes; Preparat per esquiar en màniga curta?


Punt per punt - Noticias Opinión - El Periódico Mediterráneo\nAixí volem treballar els propers quatres anys. Punt per punt, complint el que hem acordat en Borriana. Poc més de 70 propostes per millorar la nostra ciutat i situar-la en el lloc que li pertoca.\nHan sigut molts anys en els que els diners han estat gastats en sentències urbanístiques, de les que encara fem front, i de diners mal gastats, dels que encara el poble se’n fa càrrec, encara que d’això no es parla. Mentre que tot això segueix en els compters municipals, amb el deute pendent, Borriana necessita tornar a ser la que era fa molts anys, en el que els seus veïns i veïnes treballaven per un futur més esperançador. I això és el que volem aconseguir de la mà d’una proposta de 72 punts en els que es fonamenta el govern per Borriana de la nostra ciutat.\nI Compromís ens hem posat des de l’inici a intentar complir quan abans els objectius. La millora de l’entorn de Sant Blai ha iniciat les seues obres en ple mes d’agost, per a que les properes festes patronals de febrer siga ja una realitat. I no solament això, sinó que el refugi antiaeri del Camí d’Onda ja té el projecte acabat, i s’han licitat les obres, per a que abans de final d’any, el refugi puga ser accessible als veïns i veïnes de la nostra ciutat. De la mateixa manera, la torre i muralla medieval del carrer Sant Pasqual també serà una realitat al mes de setembre. I ja hem començat a treballar en el que seran les ajudes per a restaurar les cases modernistes de la nostra Borriana. Passos en patrimoni importants, i que seran una realitat en breu per a millorar la imatge i la vida de Borriana.\nSón poc més de 70 propostes de govern, dividits en dos blocs, «polítiques per a la ciutadania» i «per una ciutat oberta, moderna i valenciana». Al primer bloc ja s’ha iniciat el treball amb l’execució del Pla d’Igualtat, i la seua posterior implantació, i de la mateixa manera, amb el Pla d’Inclusió.\nNo volem deixar passar el temps, i treballar amb el compromís de dur endavant les 72 propostes de govern municipal, executar-les, assessorar-les, i sobretot, que siguen una realitat.\nI Compromís anem a estar al peu del canó per a que així siga. Volem que Borriana siga la beneficiada d’un acord en el que els veïns i veïnes siguen els protagonistes.\nPunt per punt, objectiu per objectiu, cal treballar per aconseguir una ciutat més neta, amb més vida, i més alegre, i això sols es pot aconseguir si totes i tots remem cap a la mateixa direcció. Bon estiu i bona setmana.\n*Regidor de Cultura de Borriana


Ja és possible recórrer el Castell d'Alaquàs des de qualsevol lloc del món | Valencia Extra\nJa és possible recórrer el Castell d'Alaquàs des de qualsevol lloc del món\nUna nova eina informàtica permet la seua visita digital en ‘3D’\nA la Web del Castell d’Alaquàs, a l’apartat “Monument” ja es troba disponible per als usuaris i usuàries de la xarxa una nova eina per poder recórrer les diferents estades del monument mitjançant la tecnologia 3D. Es tracta d’una innovadora proposta que, a través de la tecnologia Google Street View, permet la representació virtual d’espais reals.\nAquesta iniciativa arriba de la mà de Javier Ballester, fotògraf de prestigi internacional, acreditat per Google i veí d’Alaquàs. Durant la seua trajectòria professional, Javier Ballester ha viatjat per tot el món per tal d’aconseguir les millors instantànies, ara el seu treball se centra en el Castell de la localitat d’Alaquàs. El fotògraf ha realitzat aquesta donació al poble perquè aquell que ho desitge puga gaudir i conéixer les peculiaritats del nostre Castell declarat Monument Històric-Artístic i Bé d’Interés Cultural. Una labor per a la qual ha sigut necessari l’ús de càmeres de tecnologia tridimensional i més de 200 panoràmiques.\nA més, actualment s’està treballant en una eina paral·lela, Matterport 3D Showcase, que permetrà incorporar junt amb el vídeo 3D, enllaços, fotografies, àudios i material explicatiu en diverses llengües (castellà, valencià, anglés i llengua de signes).\nAquesta proposta ve a completar el ja consolidat Museu Virtual d’Alaquàs (MUVALQ) al que també es pot accedir mitjançant la Web del Castell. Aquest espai ofereix una visió diferent dels monuments i edificis emblemàtics del nostre poble. El Castell, les seues peces arqueològiques i altres edificis de gran valor històric son actualment estudiats i observats des de diferents punts de vista.\nIniciatives totes elles per a donar a conéixer el nostre patrimoni històric i artístic. Una herència que hem d’estimar i preservar.


¿Quànts dialectes té el valencià i cóm són? - Cultura Valenciana\nEls youtubers de El Món de Juan i Patri, coneguts pels seus videos en defensa de la llengua valenciana i la promoció de la cultura pròpia, han publicat fa uns dies un nou treball sobre els dialectes del valencià.\nEn el seu vídeo resolen dubtes molt comuns entre els valencians com: ¿El Valencià és un idioma o un dialecte? ¿Quànts dialectes té i cóm són? ¿Són molt diferents entre sí? , basant-se en el treball del filòlec Manolo Gimeno i Juan, «Introduccio a la dialectologia. Els dialectes valencians», editat per Lo Rat Penat en 1996.\n>> ACÍ PODEU COMPRAR L’ÚLTIM LLIBRE DE MANOLO GIMENO<<


Veterans som tots!: El degà, també present\nEl degà de l'hoquei català, el Cerdanyola CH, també serà al nostre torneig d'estiu. Els vallesans participaran per segon cop consecutiu en el torneig de Calafell. L'any passat ja vam poder gaudir de la seva presència i vam poder veure a Quim Paüls en acció, un dels seus símbols. El Cerdanyola CH va quedar en tercera posició, guanyant-nos en el partit corresponent.\nAmb una plantilla força més experimentada, el Cerdanyola CH ha quedat a mitja taula en la lliga A de veterans, sense patir pel descens, com en anys anteriors. La incorporació de Joan Carles Aguilera, a principis de temporada, i la bona actuació dels seus porters han fet del Cerdanyola CH un equip difícil de batre.\nTambé amb el Cerdanyola CH ens ho hem passat molt bé en els sopars que hem fet a la lliga A, enguany. En primer lloc, al nostre restaurant del nostre patrocinador, La Gran Muralla. Després, en el Club de Tennis de Cerdanyola.\nEls partits disputats davant el Cerdanyola CH han acabat amb resultats ajustats, però sempre amb victòria dels vallesans. A Calafell, el resultat va ser de 5-6. A Cerdanyola, el partit va acabar amb un 5-4. Aquí podeu veure uns fragments del primer partit i del segon.\nEtiquetas: Calafell, Cerdanyola, festa, Torneig, torneigs veterans


Concepció Veray Cama: Veray : ”per aconseguir que el Barri Vell sigui declarat patrimoni de la humanitat cal fer les coses junts i sense afany de protagonisme de ningú"\nVeray : ”per aconseguir que el Barri Vell sigui declarat patrimoni de la humanitat cal fer les coses junts i sense afany de protagonisme de ningú"\nLa Candidata del PPC a l’alcaldia de Girona, Concepció Veray va visitar ahir la ciutat de Tarragona per mantenir una trobada amb la candidatura del PPC a l’ajuntament de Tarragona encapçalada per Alejandro Fernández. Durant la trobada Veray es va interessar pel procés a seguir i els elements a reforçar i a tenir en compte per tal d’aconseguir que el Barri Vell de Girona pugui ser declarat Patrimoni de la Humanitat.\nLa Candidata Popular que ha recordat “que Tarragona va aconseguir l’any 2000 ser declarada Patrimoni de la Humanitat amb un govern a la ciutat i al Govern de l’Estat amb la presència del PP”, i per això es va mostrar convençuda que “l’experiència dels meus companys de Tarragona ens serà de molta ajuda per aconseguir el mateix objectiu pel que fa al Barri Vell de Girona”.\nVeray ha explicat que “un dels punts claus per aconseguir fer realitat aquest objectiu és poder comptar amb el recolzament total i la complicitat del Govern d’Espanya”, i en aquest sentit ha dit també que “així doncs, impulsar la candidatura de Girona perquè el seu Barri Vell segui declarat Patrimoni de la Humanitat, no és tan sols un compromís del PPC de Girona sinó de tot el Partit Popular”.\nLa candidata popular ha recordat que “voler que Girona sigui patrimoni de la humanitat no és una proposta només del PPC de Girona sinó que és una petició feta per moltes associacions gironines i nosaltres el que fem és donar-hi recolzament mitjançant el nostre compromís de treballar i impulsar aquest tema des de totes les administracions en les que hi tenim representació”.\nFinalment Veray ha recalcat que “treballar per aquest objectiu no és un promesa electoral en temps d’eleccions sinó un compromís ferm del PP a impulsar, conjuntament amb tota la societat gironina, aquest projecta de ciutat fins fer-lo realitat”, i seguidament ha afegit que “és molt important, per aconseguir que el nostre Barri Vell sigui declarat patrimoni de la humanitat, que fem les coses junts, amb unitat, i sobretot sense afany de protagonisme per part de ningú”


La importància de dir-se TED - Disseny web, SEM i SEO, marketing online\nNo tots els dies té lloc a Andorra un esdeveniment global, i avui puc presumir orgullosament d’haver estat part en l’organització d’un, fent partícips d’aquest orgull a tots els espectadors, disertants i empreses col·laboradores del primer TEDx andorrà, que va tenir lloc aquest dimecres a Andorra la Vella.\nSota un brillant idea del Felip Gallardo, qui m’ha honorat convocant-me junt a un grup d’usuaris de xarxes socials del país (Pere Armengol, María Jesus Boya, Juan Carlos García Arpin, Lara Oliveras, Joan Pujal, Noemí Rodriguez i Pilar Zuñiga), hem format un sòlid equip que ha aconseguit tirar endavant un producte únic, el resultat final del qual ha superat les nostres expectatives i, d’acord a l’escoltat en la nit de l’espectacle, la de gran part dels espectadors.\nTEDx Andorra la Vella, la primera sèrie de conferències d’aquesta franquícia realitzada al principat, va comptar amb oradors destacats els qui amb llum pròpia van enlluernar als més de cent assistents que es van apropar el dimecres a la nit al Centre de Congressos de la capital. Per qui encara no ho sàpiga, en la filosofia de TED es busca reunir persones per compartir idees que mereixen ser difoses, tal el seu slogan, on poden trobar-se gent comuna i veritables celebritats, com ara Bill Clinton, Bono o Bill Gates. En un esdeveniment TEDx, on la “x” significa “esdeveniment organitzat independentment”, disertants en viu es combinen amb les TEDTalks realitzades en els EUA, per incitar al debat profund i la interconnexió.\nAl llarg de tres hores Cathy O’Dowd, Jordi Robert, Laurent Bourrelly, Delfí Roca, Aleix Tugas, José Nevado, Joan Marc Miralles i Marc Vidal ens van guiar per un màgic viatge que va anar des de l’inassolible Everest fins a la simplesa de la vida del pagès, des del Betamax i el Post-It fins als estels, des de Google fins al vol de les àguiles, deixant un valuós material audiovisual que, traduït a multitud d’idiomes, serà retransmès a tot el món via Internet per la web www.ted.com.\nEl TEDx Andorra la Vella és la demostració definitiva que un grup de persones amb interessos comuns i origens diversos, només compromeses amb l’excel·lència en el resultat, poden tirar endavant un projecte reeixit en tant a la seva convocatòria, sense partits polítics ni lobbys familiars per mig, el que ha deixat tan bon sabor de boca en els assistents que ja estan arribant oferiments per a oradors en la propera edició.\nAndorra ja ha tingut un TED, i us asseguro que no és poc.


Caiguda a la piscina d'una Miss\nCaiguda d'una Miss\nUna concursant de Miss Espanya cau a la piscina\nActualitzada 29/09/2017 a les 10:19\nEl certàmen de Miss Espanya ha tingut una protagonista clara. I no ha estat precisament la guanyadora. Pilar Magro, Miss Càceres, és qui s'ha convertit en el centre d'atenció després de protagonitzar una de les caigudes més sonades de la xarxa.\nLa noia va intentar fer un gir en una sessió de fotos de l'esdeveniment mentre caminava pel costat de la piscina, amb tant mala fortuna que va caure directa a l'aigua. Els crits i rialles de les companyes es poden sentir perfectament en el video que a YouTube ja ha superat el milió de visites. Després de la caiguda, un treballador del certàmen es va llançar a l'aigua per ajudar-la a sortir. La concursant es va asseure a la vora de la piscina totalment avergonyida, mentre les companyes l'aplaudien per intentar animar-la.\nFinalment qui es va endur la corona de guanyadora va ser Miss Albacete, Sofía del Prado.


Segons el regidor d’ensenyament en funcions del consistori palafollenc, Amado Romero, cap dels nens i nenes que van fer la preinscripció a la llar d’infants es quedarà sense plaça a l’escola bressol municipal de PLF.\nEl curs 2006-2007 la llar d’infants ha tingut a 104 nens i nenes, entre els dos centres que té l’escola bressol del nostre municipi; la pròpia llar d’infants i a l’aula acondicionada a les antigues escoles de PLF, a la Pl. Fòrum Palatiolo.\nEnguany s’han preinscrit 137 nens i nenes, 54 infants pel primer curs i 83 de segon curs, mentre que les previsions inicials, eren de 104 places. D’aquestes 137 persones preinscrites algunes d’elles, no es poden matricular per que no són de PLF, i d’altres han renunciat a la preinscripció, pel que el nombre actual de preinscrits, és de 132.\nDesprés d’estudiar les possibles solucions per poder encabir els infants que d’entrada no tenien plaça, Amado Romero assegura que cap infant quedarà a fora del servei de la llar d’infants.\nL’annexa al que fa referència Romero, és l’aula habilitada a les antigues escoles, on el proper curs hi haurà un curs de segon.\nLa majoria de places, uns 112 nens i nenes, aniran a l’edifici de la llar d’infants, que s’ha d’ampliar amb una nova aula, un menjador i un dormitori. Romero assegura que en breu es podrà fer el concurs públic per tal de començar les obres.\nEl mateix Romero, espera que el mes de setembre estigui feta l’aula, i que progressivament s’acabi el menjador i el dormitori.\nPel que fa a l’horari de la llar d’infants serà de ¾ de 9 del matí fins les 12 i de ¾ de 3 fins a les 5 de la tarda. Fora d’aquests horari queden les hores d’acollida, que el proper curs n’hi haurà 3 que, de moment, seran gratuïtes.\nL’ajuntament de PLF està treballant, segons Romero, per tal que l’annexa de la pl. Fòrum Palatiolo, tingui els mateixos serveis que els de la Llar d’infants.Pel que fa als costos de la llar d’infants la matrícula costarà 53 € i 20 cèntims el mateix que el material.La mensualitat costarà prop de 95 € i el mes de gener s’haurà de pagar 35€ més en concepte de sortides.L’ajuntament ha prorrogat el període de matrícula de la llar d’infants, que acabava divendres, perquè encara hi ha nens i nenes preinscrits que no han formalitzat la matrícula a l’escola bressol municipal.\nArticle anteriorRàdio Palafolls celebra el seu segon aniversari\nArticle següentUn conductor novell atropella a 4 dones i a un nadó a Lloret de Mar.


L'associació Marc G.G. demana una millora dels protocols per comunicar la mort d'un familiar - FÒRUM.ad\nL’associació Marc G.G. demana una millora dels protocols per comunicar la mort d’un familiar\nOn: 17/04/15 22:48\nL’Associació Marc G.G., d’ajuda mútua per a pares que han perdut un fill, ha criticat aquest divendres les diferents situacions que, segons ells, es produeixen sovint entre els serveis sanitaris i cossos d’emergències del Principat a l’hora de comunicar la mort d’un familiar. “Ens hem adonat, veient les experiències de la resta de famílies de l’associació, que se’ls ha comunicat la mort del seu fill de maneres incorrectes”, ha assegurat la presidenta de l’entitat, Rosa Galobardes.\nÉs per això que han fet una demanda, a l’hospital principalment, però també a altres col·lectius perquè es millori el protocol d’actuació en aquest sentit, alhora que han lamentat dificultats per posar-se en comunicació amb els responsables dels serveis de salut. Altres assistents a la reunió han assegurat que professionals de diferents col·lectius relacionats amb les emergències reconeixen que, a voltes, aquest tipus de comunicacions es fan per telèfon o d’una manera poc especialitzada.\nGalobardes ha afirmat que “no és culpa dels treballadors” tot i insistit en la necessitat d’una revisió del procediment, veient casos dramàtics en què s’ha comunicat inadequadament aquestes males notícies. Segons ha insistit el psiquiatre Jordi Domingo, que precisament aquest divendres oferia una conferència en col·laboració de l’Associació Marc G.G., al Comú d’Escaldes-Engordany, la comunicació de la mort d’un familiar “sempre s’ha de fer en persona”, mentre que un professional que ha participat en el col·loqui informal previ a la sessió ha afegit que “ha de ser un metge” qui ho faci.\nJordi Domingo Ribas és qui va atendre als pares de Marc Gonzàlez Galobardes quan el seu fill va morir, per ajudar-los a superar el dol. Poc després, els pares, Paco i Rosa, van constituir l’Associació Marc G.G., per ajudar a persones en la mateixa situació i d’això en fa ja tres anys. En aquells primers passos de l’associació, Jordi Domingo, va oferir una conferència a Andorra, convidat pel col·lectiu i, ara, ha tornat per recuperar idees d’aquell primer esdeveniment, en una xerrada aquest divendres a la tarda a la sala d’actes del Comú d’Escaldes-Engordany -i una sessió amb professionals que per la seva feina conviuen de prop amb la mort, aquest dissabte.\nDomingo assegura, entre d’altres coses, que el fet de considerar que un ésser estimat que mor no abandona les nostres vides és una bona teràpia per als que pateixen aquest trauma, i afegeix que alguns companys psiquiatres també les avalen.\nPrevious Post: Arrenca la Fira de Primavera al Centre cultural lauredià\nNext Post: Recta final


Tomas Dènia Espanya - Ofertes d'hotels amb els MILLORS DESCOMPTES EN LÍNIA\nPoma 14, Santa Llucia, Dènia, Espanya - Veure al mapa\nAl visitar Real, vosté es sentirà com a casa a Tomas, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Tomas és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Tomas es reflexa en cada habitació. piscina privada, aire condicionat, balcó/terrassa, ventilador, aparell de televisió són només algunes de les comoditats a la vostra disposició. L'hotel compta amb una llista completa de comoditats, com piscina exterior. Si buscau un allotjament còmode i adequat a Real, faci de Tomas la vostra llar.


Nou pas per reprendre les obres del túnel de Glòries | betevé Web\nMarc Garcia@marc_garciab dimarts 26 de setembre, 2017 , 17.18\nS’ha modificat el projecte inicial per adaptar-lo al subsol de la plaça amb la previsió de licitar els treballs a l’octubre per 149 M €\nLa Comissió d'Urbanisme ha aprovat de forma inicial el projecte refós dels túnels viaris de la plaça de les Glòries entre el carrer de Los Castillejos i la rambla del Poblenou. Hi han votat a favor tots els grups excepte el PP, que s'ha abstingut, i la CUP, que no hi era. Es tracta d'un pas necessari abans que es tornin a licitar les obres, que estan aturades des de l'abril. La previsió és obrir el concurs a l'octubre amb un import de 149 milions d'euros per tal que els treballs es puguin reprendre a principis del 2018.\nEl text refós inclou una modificació del projecte del primer tram del túnel, entre el carrer de Los Castillejos i el de Badajoz, que ja té una part executada. Entre altres qüestions, s'han ajustat les pantalles de formigó a les estructures imprevistes que s'han trobat al subsol i s'ha perfeccionat el procés d'execució del túnel viari per sota els de Metro i Rodalies. També s'ha actualitzat el projecte del segon tram, entre Badajoz i la rambla del Poblenou, per adaptar-lo als canvis del primer tram i posar-lo al dia dels costos.\nAl juliol, l'alcaldessa, Ada Colau, ja va anunciar a betevé que un cop aturades les obres del túnel, la intenció era treure a concurs les dues fases de cop -com demanaven les entitats veïnals i alguns partits- per agilitzar terminis. Quan a l'octubre es licitin les obres, el consistori ja va explicar que es dividirà el túnel en cinc lots per evitar que les empreses que s'hi presentin facin ofertes econòmiques a la baixa.\nEl nou parc comença a prendre forma\nMes enllà de les obres del túnel, es treballa també en el parc que anirà a la superfície de la plaça, basat en el projecte de la Canòpia Urbana. En aquest sentit, la Comissió de govern va aprovar la setmana passada de forma inicial el projecte d'una part d'aquest parc nou, la que queda per sobre la Gran Via. La inversió prevista en aquest tram és de 19,7 milions d'euros. La intenció és començar les obres el gener del 2018 i que s'allarguin un any.


Islàndia, vers 970?-Grenlàndia, vers 1020?\nÀrea: Groenlàndia, costa occidental d’Amèrica del Nord\nFill d’Èric el Roig, descobridor de Groenlàndia, probablement va créixer en aquesta illa, gaudint-hi d’una posició distingida, com altres parents. Aquelles noves colònies depenien de Noruega, i Leif Ericsson va viatjar fins a la cort del rei Olaf I Tryggvason. El rei s’havia cristianitzat i envià Eriksson, també batejat, de tornada al seu país per afavorir-ne l’evangelització. Èric el Roig es mantingué pagà, però la mare es convertí i va fer aixecar la primera església a Groenlàndia, a Brattahild.\nSegons la Saga d’Èric, el Roig, durant el regrés, de Noruega a Groenlàndia, un temporal desvià el seu vaixell, i per això Leif Eriksson va arribar a la costa nord-americana, zona que posteriorment explorà l’islandès Thorfinn Karlsefni. Aquesta versió és rebutjada per la majoria d’investigadors, que segueixen una altra font medieval, la Saga dels grenlandesos, conforme a la qual el vaixell que es desvià del rumb i va veure terres a occident va ser el d’un mercader islandès, Bjarni Herjolfsson, uns quinze anys abans.\nLeif Eriksson descobreix Amèrica, de C. Krohg (1892)\nUn fet destacat, el descobriment de Vinland\nVers el 1000, Leif organitzà una expedició, amb el vaixell comprat a Herjolfsson i 35 tripulants. Des de Groenlàndia, va explorar la costa canadenca: Helluland (terra de lloses), segurament l’illa de Baffin; després Markland (terra de boscos), potser la península del Labrador; i finalment Vinland (terra del vi), possiblement Terranova (a L’Anse aux Meadows es trobaren el 1963 restes vikingues), o el golf de Sant Llorenç, llocs idonis amb boscos i pastures, on s’instal·larien. El nom deriva de la troballa de vinyes a la zona.\nViatges i hipòtesis\nLeif Eriksson no va romandre a l’assentament de Leifsbudir, a Vinland, va tornar a Groenlàndia uns mesos més tard. Poc després morí el seu pare Èric, el Roig, per la qual cosa esdevingué el líder dels colons noruecs a Groenlàndia fins la mort. Va autoritzar noves empreses exploradores per la zona de Vinland, com la del seu germà Thorvald, i la de la seva germanastra Freydis, ambdues acabades en fracàs.\nEl 1996, el danès Gunnar Marel Eggertsson va bastir un vaixell viking, seguint les antigues tècniques d’acord amb les restes arqueològiques. Batejà el vaixell, de 22 metres, fet amb fusta de roure escandinau, amb el nom d’Islendigur. Quatre anys més tard, en ocasió del mil·lenari de l’expedició de Leif Eriksson, Eggertsson va repetir el periple amb l’Islendigur, que, des d’Islàndia i passant per Groenlàndia i el Canadà, va concloure a Nova York, lloc on probablement no arribaren mai els vikings.\nDeixa un comentari Posted in 2. Cristiandat, Leif Eriksson, Política Tagged escandinaus, exploradors, segle XI\nFrança, 1226-Foggia (Itàlia), 1285\nÀrea: Comtat de Provença, regne de Sicília\nBenjamí del rei Lluís VIII de França i Blanca de Castella, el 1246 va casar-se amb la comtessa Beatriu, per la qual cosa esdevingué comte de Provença. Afegí també els comtats d’Anjou i Maine, donats per Lluís IX de França, germà seu. El 1248 acompanyà el monarca en una croada contra Egipte, una expedició desastrosa on els germans, capturats, van pagar un rescat generós.\nDe Provença a Itàlia\nTornat a França el 1250, intervingué a Flandes amb poca fortuna. Al sud, en canvi, va sotmetre les ciutats provençals revoltades d’Arle, Avinyó i Marsella (1257), que van perdre la seva autonomia política, i estengué la seva autoritat a alguns territoris del nord d’Itàlia. El 1263 el papa Urbà IV li oferí el regne de Sicília, en mans de Manfred, fill il·legítim de l’arxienemic del papat, l’emperador Frederic II, ja difunt.\nUn fet destacat, la batalla de Benevent (1266)\nEl 1265 Carles entra a Itàlia, el papa l’investeix com a rei de Sicília, i en la lluita contra l’oponent obté la victòria de Benevent, on mor Manfred, cosa que li proporciona el domini sobre el regne sicilià sense gaire resistència. Dos anys més tard, també va derrotar l’últim descendent de Frederic II, Conradí, a la batalla de Tagliacozzo, a qui feu executar. Rei indiscutible del sud d’Itàlia, esdevé l’home fort de tota la península durant uns anys, imposant a Sicília grans tributs i beneficiant la minoria francesa.\nCarles d’Anjou, d’Arnolfo di Cambio (1277)\nOrienta la seva política cap a la Mediterrània oriental, ambicionant Constantinoble, en poder del bizantí Miquel VIII. Aconsegueix pel tractat de Viterbo (1267) la senyoria d’Acaia (Grècia), anys més tard ocupa Durrës, proclamant-se rei d’Albània (1272), i conquesta Acre (Israel) el 1277. Té també revessos: perd el Piemont (Itàlia) en la batalla de Roccavione (1275), i a Albània fracassa en el setge de la ciutat bizantina de Berat (1281).\nEl 1282, el sorprèn una revolta que, començada a Palerm, s’estén amb èxit per tota l’illa, que dona el tron a Pere el Gran, rei de la Corona d’Aragó, gendre del difunt Manfred. Així, el regne de Sicília es divideix en dos: Nàpols, sota els Anjou; i l’illa, per al casal de Barcelona. Carles impulsa una expedició francesa contra Catalunya, amb l’aprovació papal, que fracassarà, alhora que és vençut al mar repetidament pel rei Pere i, fins i tot, el seu hereu és pres a la batalla del golf de Nàpols (1284).\n”Brillant, somiador, impetuós i enèrgic, va estendre les seves mans sobre Itàlia, els Balcans i la península Ibèrica. Els seus projectes s’esfondraren per la seva amplitud, i a més, perquè li mancaren constància i tenacitat, i li sobraren violència, arrogància i orgull” (de l’historiador Jaume Vicens Vives).\n2 comentaris Posted in 2. Cristiandat, Carles d'Anjou, Política Tagged francesos, segle XIII, sobirans\nGuillem I, el conqueridor d’Anglaterra\nFalaise (França), vers 1028–Rouen (França), 1087\nÀrea: Ducat de Normandia, regne d’Anglaterra\nBastard de Robert I, duc de Normandia, el pare va reconèixer Guillem, quan era infant, com a hereu dels seus dominis. El succeí (1039), encara menor d’edat, i Normandia visqué anys d’anarquia, amb lluites entre barons. Amb l’ajut del rei Enric I de França, s’imposà a la noblesa a la batalla de Val-ès-Dunes (1047). Se succeeixen els èxits polítics: el casament amb la filla del comte de Flandes; el triomf sobre el rei francès, ara enemic, a Varaville (1057); i la incorporació del comtat veí de Maine.\nUn fet destacat, la batalla de Hastings (1066)\nCosí del rei anglès Eduard, el Confessor, quan va morir sense fills (1066), va reclamar la corona, mentre els barons anglesos proclamaven rei el comte Harold de Wessex. Guillem desembarca sense oposició a Anglaterra. El 14 d’octubre té lloc la batalla a Hastings contra les tropes anglosaxones que tornaven del nord després d’haver derrotat un altre exèrcit invasor noruec. Aquí, en canvi, Guillem obté la victòria i el rei Harold és mort en el combat. El Nadal de 1066 és coronat rei d’Anglaterra a Westminster.\nTapís de Bayeux, amb imatges de la batalla de Hastings\nMalgrat la resistència del grups dirigents anglosaxons, Guillem conquesta la resta del reialme, més difícil al nord que al sud del país. Va avortar als alçaments no coordinats de la noblesa indígena així com les invasions escoceses i daneses. Confisca les propietats dels caps rebels i així, vers el 1071, havia substituït la majoria de l’alta noblesa i de la jerarquia eclesiàstica per normands, alhora que remodela la societat anglesa amb la implantació del sistema feudal, bastint castells per al control del territori.\nEnforteix l’autoritat del rei, evitant crear dominis senyorials enormes i introduint en cada comtat un delegat reial, el “sheriff”. També ordenà la redacció d’un cens-cadastre que abasta tot el regne, el Domesday Book (1085) per conèixer els recursos humans i materials del país. El 1086 en l’assemblea de Salisbury la noblesa va haver de jurar-li fidelitat. Tot plegat, no evita noves revoltes a Anglaterra o Normandia, fins i tot dirigides pels parents. Va morir en una d’elles, per les ferides en caure del cavall.\nActualment se’l coneix com a Guillem, el Conqueridor, però aquest sobrenom no va ser aplicat fins uns trenta anys després de mort i no s’imposà fins al segle XIII. Monarca controvertit, els seus partidaris l’anomenaven “el Gran” mentre els detractors l’apel·laven “Guillem, el Bastard”.\nDeixa un comentari Posted in 2. Cristiandat, Guillem I d'Anglaterra, Política Tagged anglesos, segle XI, sobirans


Creu Roja ofereix un nou servei de localització de malalts d'Alzheimer a través de GPS ! directe!cat\nSocietat Última actualització Divendres, 1 de juny de 2007 16:00 h\nEl servei costa 60 euros mensuals i l'aparell de control en val 200, tot i que hi ha ajudes per accedir-hi\nCreu Roja ha presentat un servei de localització, a través de GPS, destinat a malalts d'Alzheimer i als seus familiars. Consisteix en un dispositiu mòbil que es col·loca al cinturó i permet conèixer la ubicació de l'afectat en tot moment, a més de donar un senyal d'alerta quan surt del perímetre habitual o s'acosta a una zona perillosa. Amb aquest sistema es reduirà el neguit dels familiars en cas que el malalt es perdi, un fet molt comú entre els afectats d'Alzheimer.\nimparcialitat, independència, justícia, solvència, tribunal\nEl nou Sistema Intel·ligent de Monitorització d'Alertes Personals (SIMAP) de Creu Roja és un servei per millorar l'autonomia personal de les persones afectades per aquesta malaltia degenerativa i donar tranquil·litat als seus familiars, que en qualsevol moment poden comprovar on es troba i tenen la seguretat que sonarà l'alarma en cas de perill.\nA més de la localització permanent, gràcies a un receptor GPS i un mòdem GSM, el gran avantatge d'aquest dispositiu és la possibilitat de predeterminar el perímetre segur i les zones de perill. Així, els familiars indiquen quins són els recorreguts habituals de la persona i els riscos pròxims, que poden ser vies de tren, àrees boscoses o barrancs.\nLa persona malalta d'Alzheimer ha de portar sempre el dispositiu i l'alarma s'encén al centre de control de Creu Roja en cas que surti fora del perímetre delimitat com a segur, s'apropi a alguns dels perills establerts, el seu moviment augmenti a una velocitat de més de 35 km/h o la bateria de l'aparell estigui baixa.\nEl control d'aquestes persones es fa des d'un centre de l'organització durant les 24 hores i tots els dies de l'any, i les persones interessades a obtenir el servei han de trucar al 902 22 00 70. El programa és una novetat a l'Estat espanyol i la primera implantació es fa a Catalunya, però aviat s'estendrà a altres comunitats, començant per Galícia i Madrid.\nTal com ha explicat la responsable de programes de gent gran de Creu Roja, Susanna Roig, l'objectiu d'aquest nou servei, que té un cost mensual d'uns 60 euros i el dispositiu en costa prop de 200, és fomentar l'autonomia de les persones grans potenciant la participació social, contribuir a millorar la qualitat de vida d'afectats i familiars i facilitar la permanència en l'entorn habitual.\nLa presentació del servei ha comptat amb l'assistència de la directora de l'Institut Català d'Assistència i Serveis Socials (ICASS), Carolina Homar, que ha avançat que la creació d'un fons econòmic per ajudar a pagar el servei a persones de baix nivell econòmic que el necessitin i s'estudiarà la possibilitat d'incloure'l en la cartera de prestacions de la nova llei de dependència.


Sant Boi Notícies – El beisbol de Sant Boi guanya a Tenerife\nEl beisbol de Sant Boi guanya a Tenerife\nfeb 27, 2012 Beisbol i softbol, Esports Comentarios desactivados en El beisbol de Sant Boi guanya a Tenerife\nBalanç positiu aquest cap de setmana a Tenerife, on el Club de Beisbol i Softbol Sant Boi ha començat la Lliga Nacional de Beisbol amb victòria contra els Marlins Tenerife.\nAmb un 7 a 13 i un 4 a 0 han acabat els dos partits que han donat el tret de sortida a la Divisió d’Honor d’aquesta Lliga per al Sant Boi. El balanç final de 12 a 13 dóna al l’equip santboià la victòria moral, tot i que a la classificació general se situen els dos equips a la mateixa alçada.\nEn el primer dels partits, i contra tot pronòstic, el Sant Boi ha aconseguit fer un bon joc amb grans batejades i un bon treball de llançament de Ruben ‘Roco’ Fente fins a la sisena entrada i el nou fitxatge Roberto Noriega després. La gran jugada del partit va ser a la segona entrada, amb 8 carreres anotades, on destaca un Grand Slam (home run amb les bases plenes) de Marc Carillo. A la setena entrada Daniel Martínez va aconseguir un altre home run amb dos homes a les bases.\nEl segon partit ja va estar més renyit i el cansament del doble joc va fer que els santboians permetessin al Tenerife 4 carreres. Els partits de la segona jornada es jugaran a Sant Boi el proper cap de setmana contra el Pamplona.\n– Real Federació Espanyola de Beisbol i Softbol\nActivitats de març a les Biblioteques Versions del pop-rock dels 80 i 90 amb ExtremBand


Les botigues de Viu Comerç amplien la fira Fora Estocs a una setmana. Viu Comerç\nL’objectiu és la venda de l’estoc de la temporada d’hivern 2020. Els visitants trobaran els productes que han vist en el transcurs de les rebaixes a les botigues amb un preu encara molt més econòmic. La gran oferta comercial i la qualitat, així com les marques dels productes, es trobaran en les més de 60 botigues participants; establiments de roba, calçat, joieria, marroquineria, perfumeria, estètica, òptica, llar, informàtica i múltiples empreses de servei i benestar per les persones, etc…\nDes de Viu Comerç s’aposta per potenciar i projectar la imatge del comerç vilanoví, consolidant la ciutat com el centre comercial a cel obert més important entre Barcelona i Tarragona. Les botigues disposaran de tiquets d’aparcament gratuïts per als pàrquings Charlie Rivel, Casernes i Plaça Peixateria amb la voluntat d’afavorir l’ús dels aparcaments soterrats de la ciutat i potenciar l’accés a peu al centre comercial urbà.


Hotel Classic | Hotel amb Spa a Begur - Costa Brava\nHotel amb encant a Begur, Costa Brava\nHotel-Spa Classic Begur\tUn Hotel amb encant a la Costa Brava\nSituat al centre de Begur, un dels pobles amb més encant de la Costa Brava, l'Hotel Spa Classic va ser, en el seu origen, una casa indiana construïda el 1857 i completament restaurada el 2010.\nLa seva restauració ha conservat l'encant de temps passats amb una arquitectura que conserva els seus frescos, sostres de volta i parets de pedra, evocant l'esperit de la casa indiana i convertint-la en un petit hotel amb encant ple de romanticisme ideal per a parelles.\nL'hotel disposa de dotze magnífiques habitacions (algunes amb banyera d'hidromassatge) amb personalitat i històries pròpies, un restaurant gastronòmic i un fabulós spa gratuït per als clients de l'hotel amb opció a ús privat.\nL'Hotel i el restaurant estaran temporalment tancats del 15 al 25 de desembre (inclosos) a causa de manteniment.\nHabitacions amb història i personalitat pròpies al centre de Begur\nRestaurant\tSabors i aromes de la cuina i productes de l'Empordà en el centre de Begur\nLa Cuina, restaurant gastronòmic en el centre de Begur. Cuina i productes de l'Empordà en un entorn romàntic, la opció ideal per a ocasions especials.\nSpa\tEspai de relax, gratuït per als clients de l'Hotel\nHotel Spa en el centre de Begur amb tractaments relaxants i terapèutics. Disposem d'habitacions amb banyera d'hidromassatge, restaurant i les millors promocions.\nEscapada Begur Romàntic\tSorprengui la seva parella amb l'escapada romàntica perfecta\nEscapada romàntica de dues nits a Begur. Inclou Spa, massatge relax per a cadascú, sopar romàntic, una ampolla de cava a l'habitació.\nA webs com booking.com nomès trobarà una o dues habitacions disponibles, la resta están a la venda a la nostre web.\nNomés en aquesta web podrà triar la LOVE CLASSIC ROOM\nÉs el nostre 10è aniversari!\nI ho volem celebrar amb tu\nTorna a sentir la màgia de Begur, amb un -10% de descompte reservant a través de la nostra web. Relaxa't i gaudeix en el Classic amb total seguretat.


Andrzej Duda, el president de sempre\nEl candidat del partit ultraconservador Llei i Justícia, reelegit en les presidencials de Polònia\n3 min. Barcelona 13/07/2020 21:04\n651x366 Imatge d'arxiu d'Andrzej Duda, president de Polònia / KACPER PEMPEL / REUTERS Imatge d'arxiu d'Andrzej Duda, president de Polònia / KACPER PEMPEL / REUTERS\nL'arribada d'Andrzej Duda a la presidència, el 2015, es va començar a forjar arran d'una catàstrofe aèria que va commocionar tot Polònia. Era el 10 d'abril del 2010 i el llavors president polonès, Lech Kaczynski, moria en un accident d'avió a prop de Smolensk, on es dirigia –amb altres alts càrrecs del govern– per retre homenatge als 22.000 polonesos assassinats pels russos als boscos de Katyn el 1940. El comandament del país quedava desfigurat i, dos mesos després, es convocaven eleccions amb certa urgència. L'antic president del P arlament i que havia fet de president del país en funcions des de la mort de Lech Kaczynski, el liberal Bronislaw Komorowski, competia contra el germà bessó del president difunt i ex primer ministre, Jaroslaw Kaczynski. Jaroslaw, home fort del partit ultraconservador Llei i Justícia (PiS), perdia els comicis a la segona volta, un cop dur. Aquella derrota, però, va ser un clic.\nL'ultraconservador Andrzej Duda renova la presidència de Polònia\nA finals del 2014 i conscient que el seu perfil no convencia, Jaroslaw Kaczynski presentava als polonesos el nom d'Andrzej Duda com a candidat del PiS a les eleccions que s'havien de celebrar el 2015. Era la primera gran aparició en públic de Duda: fins llavors la immensa majoria de polonesos no li posaven cara. L'aposta, arriscada, va funcionar: Duda, amb només 43 anys, es proclamava el 24 de maig del 2015 president dels polonesos amb el 51,55% dels vots. Era l'inici del seu mandat al capdavant de Polònia, que aquest diumenge, amb 48 anys, ha revalidat a les urnes per ocupar el càrrec durant els pròxims cinc anys.\nLa primera legislatura li ha servit per consolidar una Polònia que, des de Brussel·les, es tem com un enfant terrible per la seva visió enfrontada en matèria mediambiental, de política migratòria o de drets humans amb Brussel·les. Amic del primer ministre hongarès, Viktor Orbán, amb qui comparteix altes dosis d'euroescepticisime i de populisme, ha arribat a dir que, per a ell, la Unió Europea és la "comunitat imaginària". Els crítics denuncien la regressió dels drets civils i socials al país i especialment la discriminació i la persecució contra la comunitat LGTBI, de qui Duda ha assegurat que representen “una ideologia pitjor que el comunisme”.\nEn canvi, els seus valedors, una part important dels quals són les persones grans, la població rural i també els cercles de l'Església, celebren els seus valors tradicionals, els de sempre. Ja ho va advertir ahir, després de conèixer-se vencedor dels comicis ajustadíssims que el van enfrontar al liberal Rafal Trzaskowski: "Vull continuar amb totes les polítiques que he dut a terme fins ara", deia. I els seus simpatitzants celebren, sobretot, que continuï sent fidel al lema històric del partit que representa: "Polònia és el més important".\nAlmenys un mort, múltiples ferits i 3.000 detinguts a Bielorússia després del triomf de Lukaixenko


El president es reuneix demà amb els presidents dels grups parlamentaris de l'Assemblea del Consell d'Europa - Sala de premsa. Generalitat de Catalunya\nEl president es reuneix demà amb els presidents dels grups parlamentaris de l'Assemblea del Consell d'Europa\nquery_builder 7 gener 2009 00:00\nA les 17 hores, al Palau de la Generalitat\nEl president de la Generalitat de Catalunya, José Montilla, es reunirà demà dijous, 8 de gener, amb els presidents dels grups parlamentaris de l’Assemblea del Consell d’Europa. La trobada tindrà lloc al Saló Verge de Montserrat del Palau de la Generalitat a les 17.00 hores.\nEl Consell d’Europa, fundat l’any 1949, és la institució més antiga d’Europa i, amb 47 estats adherits (entre ells Rússia, Turquia i el Caucàs), també la més gran. La seva Assemblea Parlamentària, amb seu a Estrasburg, la formen 638 diputats i senadors dels seus respectius països.\nLa reunió serà a porta tancada, però els mitjans gràfics podran prendre imatges a l’inici. En acabat, el president de l’Assemblea del Consell d’Europa, Lluís Maria de Puig, el membre del Consell d’Europa; el president del Comitè de les Regions, Luc Van der Brande, i la secretària per la Unió Europea, Anna Terrón, atendran als mitjans de comunicació a la Galeria Gòtica.\n17:00|.Palau de la Generalitat. Saló Verge de Montserrat.|Barcelona (El Barcelonès)\nReunió amb els presidents dels grups parlamentaris de l’Assemblea del Consell d’Europa


GDLC - vida\nf 1 BIOL 1 Estat dinàmic de la matèria organitzada caracteritzat bàsicament per la seva capacitat d'adaptació i d'evolució davant els diferents canvis en el medi, i pel fet de poder reproduir-se.\n2 Conjunt de tots els éssers vius.\n3 Propietat per la qual un òrgan d'un animal o una planta, o tot l'organisme, acompleix la seva funció o les seves funcions. Estar entre la vida i la mort. No donar senyals de vida. Mentre hi ha vida hi ha esperança. Passar de mort a vida.\n4 fig Vigor, energia, intensitat. Una pintura plena de vida.\n5 anar-hi la vida (en una cosa) Haver-hi perill de mort si no es resol d'una manera o altra.\n6 costar moltes vides (una cosa) Causar moltes morts.\n7 deure la vida (a algú) Haver estat salvat de la mort per ell.\n8 el pa de vida CRIST L'eucaristia.\n9 ésser de poca vida Ésser flac, malaltís o poc menjador.\n10 ésser de vida Menjar molt i de tot.\n11 ésser mitja vida (una cosa) Ésser molt sana o convenient.\n12 llevar la vida (a algú) Matar-lo.\n13 perdre la vida Morir de mort violenta.\n14 salvar la vida Escapar de la mort.\n15 vida extraterrestre ASTR Nom donat a qualsevol fenomen que pugui ésser classificat com a vital i que tingui l'origen fora de la Terra.\n2 1 Durada de l'existència d'un ésser viu, successió de fenòmens pels quals es manifesta. La tasca és llarga, i la vida, curta. Me'n recordaré tota la vida. Mai de la vida.\n2 Totalitat de les accions i els fets esdevinguts a algú durant la seva vida. En ma vida no havia vist una cosa semblant.\n3 DEMOG Succés o procés que constitueix l'objecte final d'anàlisi de la demografia des d'un enfocament no individual, sinó col·lectiu.\n4 LIT Biografia. Escriure la vida d'algú.\n5 LIT En la literatura occitana, fragment de prosa intercalat en un cançoner que ofereix una breu biografia del trobador.\n6 anar (o passar) a millor vida fig Morir\n7 de per vida loc adv Per sempre.\n8 la vida i miracles col·loq Informació completa sobre la vida i la conducta d'una persona.\n3 1 Manera de viure amb relació a les condicions, les circumstàncies, l'ocupació, el caràcter, etc. La vida de monjo. La vida a pagès. La vida de fadrí, de casat, de solter. Vida privada. Vida pública. Una persona de mala vida.\n2 donar-se a la mala vida Dedicar-se a la prostitució, a negocis bruts, etc.\n3 ésser de la vida Dedicar-se a la prostitució.\n4 vida activa CRIST Per oposició a vida contemplativa, dedicació major a l'acció, a perfeccionar les relacions humanes, a l'evangelització, a l'ensenyament.\n5 vida comuna CRIST Manera de viure del cristianisme en els instituts religiosos, que comporta comunitat de casa, d'oració, de taula i sovint de béns, de reglament i d'hàbit.\n6 vida contemplativa RELIG Vida dedicada a la contemplació, a la pregària, a l'estudi, dins o fora d'una comunitat religiosa dedicada especialment a la contemplació.\n4 1 Mitjans de subsistència. Avui dia la vida és molt cara. Guanyar-se bé la vida.\n2 per la vida es perd la vida Refrany que significa que, per a guanyar-se la vida, es perd la salut.\n5 p anal 1 Conjunt de fenòmens en què hom pot observar caràcters anàlegs als de la vida, com ara activitat, organització, manteniment d'una certa forma més o menys durable tot i el renovament constant de la seva matèria, transformació irreversible, adaptació a circumstàncies exteriors, etc. La vida de l'esperit. La vida moral, intel·lectual.\n2 l'altra vida RELIG Persistència de l'ànima com a realitat viva després de la mort.\n3 vida espiritual CRIST Activitat humana que té per objecte la dedicació intensa i profunda a l'acreixement de la gràcia. És anomenada també vida sobrenatural i vida interior.\n4 vida eterna (o vida divina) Atribut essencial de Déu en la Bíblia, vida participada per la gràcia i fruïda pels elegits en la glòria.\n5 vida mitjana FÍS ATÒM Valor mitjà del temps d'existència (és a dir, de "vida'') d'un nucli d'una espècie radioactiva abans de desintegrar-se.


Les Jornades Construint i Alimentant apremien per un canvi urgent en els valors col·letius per a fer front a l'emergència climàtica\n"Castelló dins de 70 anys serà diferent. És ara quan s'ha d'actuar, no en 2030", afirma el divulgador científic, Andreu Escrivà\n"Què podem fer davant el canvi climàtic?". El divulgador científic i escriptor, Andreu Escrivà, ha dut a terme aquest dijous la conferència de les Jornades Construint i Alimentant Alternatives de l'Ajuntament de Castelló, en la qual ha exposat la necessitat de promoure canvis en les condicions col·lectives per a mitigar l'emergència climàtica. "Castelló dins de 70 anys serà diferent. Aqueix món diferent es decideix ara. No podem esperar a 2030. En un futur no podrem decidir com actuar. Si Groenlàndia es deshiela aquest gel després no es podrà generar", ha indicat Escrivà.\nEl ambientòleg ha explicat el contingut del seu llibre "Ara jo que faig: com evitar la culpa climàtica i passar a l'acció". "Necessitem un nou paquet de valors per a afrontar la crisi global, es tracta de promoure transformacions col·lectives en les quals la gent canvie les seues condicions. Per exemple, impulsant *trasnsporte públic fins a un polígon industrial", ha assenyalat Escrivà, que ha recordat que "la humanitat encara el camí de registrar l'augment de temperatura més dràstic de la seua història".\nPer això, ha reflexionat sobre la necessitat de constrényer les actuacions que avancen cap a ciutats i hàbits de producció i consum més sostenibles i verds.\nLes Regidories de Transició Ecològica i Habitatge organitza les Jornades Construint i Alimentant Alternatives per a generar un espai de reflexió a la ciutat que aborde polítiques públiques que espenten per a fer front la crisi climàtica i garantir el dret a l'accés a l'habitatge.\nPròxima conferència, 16 de novembre\nLes jornades continuaran dimarts que ve 16 de novembre amb la presentació de l'informe "Treball i Transició Ecològica. Fer front a la crisi des de la justícia social i ambiental", amb la participació de representants de sindicats i col·lectius socials. Serà a les 18.30 hores en l'Edifici Sindical, o pel canal de Youtube de les jornades.\nEl dijous 18 hi haurà una taula redona, a les 18.30 hores en el Menador, sobre polítiques públiques per a mobilitzar habitatge buit, garantir el dret a l'habitatge i fer front a l'especulació, amb la intervenció de Masoveres, Espai Comú i Ajuntament de Mataró.\nEl dimarts 23, Sarai Fariñas, tècnica de l'ONG CERAI, i María Sánchez, ambientòloga, abordaran, a les 18.30 en el Menador, polítiques per a fomentar la sobirania alimentària i reforçar la conservació de la biodiversitat.\nLes jornades finalitzaran el 27 de novembre amb una demostració culinària amb productes de temporada amb la xef Cristina Ruiz. En la Cambra Agrària, a partir de les 11.30 hores.


9 parelles de la WWE que no estaven juntes a la vida real - Wwe\n9 parelles de la WWE que no estaven juntes a la vida real\nLes aliances en pantalla són habituals i les relacions en lluita lliure no són res de nou. Tot i que històricament la WWE ha unit les parelles de la vida real a la pantalla, hi ha hagut nombrosos casos en què la WWE ha emparellat dues superestrelles tot i que no estaven relacionades, casades o casades a la vida real.\nEn aquesta llista es destaquen aquelles parelles que tenien una carrera a la pantalla i, encara que fos memorable o no, moltes d’elles no estaven juntes a la vida real. Vegem nou casos d’aquest tipus.\nDolph Ziggler i AJ Lee\nDolph Ziggler va tenir un remolí d’un any el 2013, però a finals del 2012 el va veure formar una nova aliança i una nova relació. Va guanyar el maletí Money in the Bank aquell any i va participar amb Vickie Guerrero.\nMentre Ziggler estava a l’altra banda, AJ Lee el va ajudar a retenir el maletí Money in the Bank en un partit contra John Cena al TLC 2012. Poc després, el debutant Big E (Langston) va confirmar que els dos eren un element a la pantalla.\nL’aliança resultaria útil per a tots ells i, tot i que Ziggler i Big E no van aconseguir capturar els Campionats de la WWE Tag Team de Kane i Daniel Bryan a WrestleMania 29, Ziggler tindria el millor moment de la seva carrera una nit després. RAW quan va cobrar el maletí Money in the Bank a Alberto Del Rio per convertir-se en campió del món de pes pesat.\nUna commoció cerebral i la manca de popularitat de Del Rio provocarien que el títol canviés de mans i es tornés a doblar un parell de mesos després, mentre que Ziggler acabava la relació en pantalla el juliol del 2013. Mai no estaven junts entre bastidors i l’aliança era àmpliament considerada com un error de molts que consideraven que Lee hauria d’haver tingut el seu propi focus a la divisió Divas.\nté sentiments per mi?\ncom saber si algú li agrada però l’amaga\nsi un noi et mira fixament\nel meu xicot està obsessionat amb el seu telèfon\na quina hora comença la cambra d'eliminació


Badalona Independentista: d’abril 2013\nESPANYA BLINDA LA TORTURA ANIMAL I FAMILIAR\nPensa malament i l’encertaràs, segons diuen, i vam ser molts els que vam mostrar un altíssim grau d’escepticisme quan el passat 12 de febrer el PP va admetre a tràmit la ILP en favor de la dació en concepte de pagament hipotecari i l’aturada dels desnonaments. El temps ens ha donat la raó. Tot ha estat una maniobra maquiavèl·licx del PP per fer i desfer aprofitant-se de la bona fe de les persones que van signar en favor d’una ILP finalment esbiaixada i desvirtuada.. Així doncs, l’estat espanyol s’ha tornar a mostrat al món tal com és: una estructura anacrònica, tronada, caducada i rància, incapaç i inepta per avançar cap a la modernitat i solucionar els problemes de la gent.\nLa ILP en favor de la dació en concepte de pagament hipotecari, havia aplegat 1.400.000 signatures i ara els seus impulsors diuen que no hi ha cap semblança entre el que sol·licitaven i el que s’acabarà aprovant a la cambra baixa de les Corts, grapejada per la majoria absolutament dèspota del PP, en un gest rotund i abominable de menyspreu cap a totes les persones que han perdut casa seva o estan a punt de trobar-s’hi.\nEn contraposició, el mateix 12 de febrer, un altre col·lectiu va elevar al Congrés dels Diputats una altra ILP, recolzada per menys de la meitat de signatures que l’anterior, i amb un clar i diàfan objectiu d’atacar per enèsim cop el Parlament de Catalunya. Fou admesa i aprovada sense tocar una sola coma. Es tracta de la proclamació de les curses/matances de braus com a Bé d’Interès Cultural d’Espanya. O en altres paraules, el blindatge de la tortura més monstruosa i salvatge i l’intent de forçar que Catalunya passi per l’adreçador i torni a ser escenari d’aquests espectacles macabres.\nPublicat per Dídac Rubio Lencina a 9:41 Cap comentari:\nMANIFESST EN FAVOR DE LA CULTURA CATALANA\nAhir, diumenge 7 d’abril, es va celebrar al badaloní barri de Llefià la Festa de la Cultura Catalana, organitzada conjuntament per Òmnium Cultural de Badalona-Barcelonès Nord i l’Ateneu Cultural de Llefià, entitat membre de la Comissió de Cultura de Llefià. La festa va consistir en una sèrie d’activitats i jocs d’animació infantil, esmorzar gratuït per tothom, a base de coca amb xocolata i, finalment, una ballada de sardanes. Abans de començar l’esmentada ballada, el president de l’Ateneu Cultural de Llefià, el sr. Dídac Rubio, va adreçar unes paraules al públic assistent per agrair la seva assistència i va pronunciar un manifest de defensa de la cultura catalana, que va finalitzar amb el cant d’Els Segadors i un fort crit de “Visca Catalunya Lliure”. A continuació reproduïm el text de l’esmentat manifest:\nCULTURA, CULTURA I CULTURA\nVull adreçar-vos un breu missatge que podria resumir-se en tres paraules que en realitat n’és una de sola, però escrita amb lletres ben grosses: CULTURA, CULTURA i CULTURA.\nPerquè la cultura és allò que ens fa humans, en tant que és l’element que ens diferencia dels animals i el que ens fa possible evolucionar gràcies a la transmissió generacional mitjançant el llenguatge.\nA la vida, tots els aspectes estan impregnats de cultura: les arts, la gastronomia, el treball i els oficis, el món urbà, el món rural, les tradicions... Cada col·lectiu, país o nació en té una de pròpia. Totes les cultures són, generalment, interessants, riques i dignes i en el món globalitzat on vivim hem d’estar oberts a conèixer aspectes d’altres col·lectivitats i hem de mostrar-nos receptius als intercanvis culturals, perquè ens ajuden a tenir una visió més àmplia del món i a obrir la ment. Però per damunt de tot, no hem de perdre de vista que nosaltres som CATALANS, i la cultura que hem de protegir, estimar i fomentar és la nostra pròpia i nacional. Totes les societats, fins a la més oberta, prioritzen la seva cultura, i Catalunya no ha de ser l’excepció, com de vegades ho sembla, almenys a certes zones del nostre territori. Hem de posar la cultura catalana per davant de les altres i dotar-la del prestigi que es mereix, no perquè sigui superior a la resta, sinó simplement perquè és la de casa nostra.\nPublicat per Dídac Rubio Lencina a 9:20 Cap comentari:\nNACIONS I REGIONS, OUS I CASTANYES\nEspanya ens continua posant les coses molt fàcils pel que fa a sembrar, regar, adobar i enfortir els arguments en favor de la independència de Catalunya. Els barons del PP de Madrid i Extremadura, com també ho han fet abans els del PSOE d’altres zones, declaren que no permetran cap tracte bilateral entre l’estat espanyol i la Generalitat de cara a un millor finançament, perquè Catalunya és igual a la resta de comunitats autònomes i no pot obtenir privilegis.\nEl diàleg amb l’estat és un pas avorrit i feixuc, però segons els experts s’ha de fer forçosament encara que no doni cap fruit, precisament per fer palès a escala internacional que amb Espanya no hi ha res a fer i aconseguir el suport necessari per a poder realitzar el referèndum d’autodeterminació i reconèixer el naixent estat català. Per tant, les engrunes derivades d’un virtual i mediocre pacte, que alguns qualificaran de privilegis i correran a copiar-ne la sol·licitud en virtut de l’insípid “cafè per a tothom”, no són res a tenir en compte. Però sí que vull analitzar la comparació fal·laç que es fa entre comunitats autònomes sota el signe de la igualtat, i dic fal·laç perquè mai a la vida es poden comparar dues realitats diferents que s’assemblen com un ou i una castanya. És una lliçó de primària que el senyor Monago, en la línia intel·lectual de molts polítics espanyols i també catalans, encara no ha après.\nPublicat per Dídac Rubio Lencina a 4:49 9 comentaris:\nESPANYA BLINDA LA TORTURA ANIMAL I FAMILIAR P...\nMANIFESST EN FAVOR DE LA CULTURA CATALANA Ahi...\nNACIONS I REGIONS, OUS I CASTANYES Espanya e...


LES 3 LLIMONES: 2006\nAra que ja he dormit, continuo amb " el misteri de la vila de Gràcia "\nVet aquí una vegada una Vila tranquila on hi havia de tot per a tots... ( seguirem) i la gent era molt maca i es coneixia tothom. Com que ja he dormit, continuo.\nLa gent d'aquesta Vila, va veure com una gran ciutat l'engullia, però va pensar que això seria beneficiós i ho va admetre, més comunicació, més comerç... . Van passant els anys, passa una guerra molt dura i la Vila convertida en barri, continua igual. Però un dia arribà a la gran ciutat un gegant anomenat Ikea, vingut del fred ( molt fred i molt rós ), que era com una mena de centre comercial on era molt fàcil entrar però molt dificil sortir, ja que l'interior anava canviant a mesura que tu t'hi passejaves per dins. les parets s'anaven movent a mesura que tu abançaves i només la màgia et permetia sortir d'allà ( això si, amb una emprenyada de collons!!! ). Bé, ara direu: què té a veure Ikea amb Gràcia? doncs que tinc la certesa de que el senyor Ikea a comprat el barri de Gràcia per convertir-lo en un gran magatzem de mobles i si no, només fa falta que us passejeu pel barri a diferents hores del dia i veureu un curiós fenòmen que fins ara només es donava als grans magatzems de mobles suecs: carrers que canvien de direcció, grans testos de flors que apareixen i desapareixen en curts espais de temps per taponar l'entrada a segons quins carrers, curioses linies verdes pintades a terra que obliguen als conductors a pagar peatge amb el cotxe aturat, uns bolets en forma de consolador gegant que surten i s'amaguen del terra amb una facilitat pasmosa... . És una teoria de la conspiració? NO!!!, és un fet constatable. Ara només falta saber si Zaplana està darrera de la venta del barri al senyor Ikea!!!!.\nPublicado por Oriol Lagé Altés los 23:38 0 comentarios\nJet lag, Jet lag!!!\nJet significa literalment " sortidor, propulsió " i Lag, a part de ser qüasi bé la totalitat del meu cognom també significa " demora ". Si hem de fer cas a les noies de la sèrie de TV3, el jet lag és tot el contrari del que ens expliquen els cientifics, perque només feia falta veure-les a elles que anaven tot el dia com una moto i es passaven la vida viatjant. Ara jo em pregunto que passa amb els jugadors del Barça, porten una vida molt estressant, cobren pocs diners per fer el que fan, no estan acostumbrats a viatjar ( amb totes les comoditats del món ) o es que directament son unes senyoretes ( sense voler faltar al sexe femení, que en aquestes qüestions son molt més fortes que nosaltres ). Son un equip " Jet ", o sia que surten molt i per això van cansats per la vida o son un equip " Lag " que arriben tard a tot arreu per que van cansats. De fet m'importa ben poc mentre tinguem en Ronaldihno i fagi el que ha fet avui contra els mexicans. Visca el jet lag blaugrana!!!!.\nPublicado por Oriol Lagé Altés los 22:04 0 comentarios\nL'insòmni de l'ós\nResulta que a Bulgària tenen una vintena d'óssos bruns que no agafen el son per poder hivernar ja que fa molta calor i està clar que un ós que no hiverna no és un ós ( com a mínim com el Yogui ). Ela cuidadors del parc s'han estat trencant el cap ( n'hi han dos a l'hospital General de Sant Stoichkov amb politraumatisme cranial ) per veure com podien fer dormir als peluts animalons i després de molt pensar han decidit que la millor manera era cebant-los a base de fruites i verdures a veure si els agafava ganes de fer una bacaineta. Sembla ser que funciona i que a base de cols, naps, taronges i llimones els amics de Yaki i Nuka comencen a tancar els ulls. Ara jo em pregunto, si una col pot adormir un ós durant tot un Hivern, que fem nosaltres atiborrànt-nos de somnifers i hipnòtics per poder dormir la gens despreciable qüantitat de 7 hores diàries?. Ara entenc per que Bulgària és el pais dels sòmnis!!. Ja ho deia el gran filòsof: " si a Bulgària vas, ràpidament t'enllitaràs " ( potser es referia a una altra cosa, no ho se però en tot cas lliga amb el tema ).\nPublicado por Oriol Lagé Altés los 10:17 0 comentarios\nTenir un parell de collons, significa que tens dos ous o que tens un germà siamès enganxat a tu amb el que comparteixes les gònades?. No ho se noi/a, perque un parell son 2 però collons és plural i per tant aquí hi ha alguna cosa que no cuadra. Digue'm tonto però no ho entenc, a més, què passa si en tens un més gros que l'altre o si t'han castrat o si no et surt dels collons o si els tens encongits per culpa del fred o si...?\nMés informació al institut nacional d'estadística de les illes Bikini.\nPublicado por Oriol Lagé Altés los 0:05 0 comentarios\nPublicado por Oriol Lagé Altés los 1:00 0 comentarios\nMirant fixament al mar\nHi ha esperança per a mi\ndesprés del dit i fet\nqualsevol cosa a qualsevol preu\ntot per a tu.\nTotes les despulles d'una vida perduda,\nEl món sencer ha tancat els ulls,\nfe cansada, dèbil i usada,\nper tot el que podriem haver fet\ni tot el que podria haver estat.\nL'oceà m'atrau al seu costat\ni em xiuxiueja a l'oida\nel destí que he escollit\ntot es torna clar.\nLes corrents tenen la paraula,\nel temps s'acosta\nem fa desaparèixer.\nDescendeixo desde la gràcia\nen brassos de la corrent submarina,\ntornaré al meu lloc\na la Gran Profunditat.\nDedicat a Ciscu Ordoñez ( que no està mort ).\nPublicado por Oriol Lagé Altés los 11:59 1 comentarios\nJa tinc la solució als fumadors com jo!!!. Posem pel cas que tenim una esperança de vida de més o menys 80 anys ( per aquí va la cosa ). Si ens fumessim una cigarreta cada dia de la nostra vida acabariem les nostres hores havent fumat la no despreciable quantitat de 29.200 cigarretes, això fa un total de 1.460 caixetes de tabac ( una dada tonta és que traduït a euros son ni més ni menys que 3.650 € aproximadament!! ). Si això ho dividim pels dies que té un any, ens dona que haurem fumat l'equivalent a 4 anys de la nostra vida!!!. Ara jo em pregunto : no seria més fàcil que la Seguretat Social ens proporcionés les 1.460 caixetes totes de cop quan tinguéssim 10 anys i als 14 ja ens ho hauriem fumat tot i podriem començar una vida plena de salut?. Ja, Ja, Ja... per celebrar-ho vaig al Paki a comprar tabac, que només em queda un PITILLU!!!!\nPublicado por Oriol Lagé Altés los 18:26 0 comentarios\nTot això del còmic està molt bé, realment hi han coses boníssimes, molt més bones que un grapat de llibres de merda que venen milers de còpies per tot el món. També s'ha de dir que dins del món del còmic hi han verdaderes merdes o bé gent que s'hi dedica sense saber per què s'hi dedica. Hi ha però una raça especial de gent que dibuixa i fa còmics que si bé l'especialitat ja dona per la transgressió encara estan més enllà del politicament incorrecte. Com en Rebollo, que a part de ser un excel.lent dibuixant, guionitza uns còmics d'una intensitat macabre sense pensar en "el que diràn". Crec que ja queda molt poca gent que fagi les coses amb dos collons i no pensant en el que és políticament correcte, perquè no es poden fer acudits de putes, negres, skins i drogues...? Ah si! és que son temes de molt alta sensibilitat social i mereixen tot el nostre respecte institucional. Si volem que realment sigui així, incorporem-los al nostre imaginari còmic i les coses segur que van millor. Un bollo para Rebollo, que se'l mereix més que uns quants prèmis Nobel de literatura!!. Rebollo mola el podeu comprar a la botiga de còmics "Antifaz" de Major de Gràcia o al bar " la birreria" del carrer Riera de St. Miquel, també de Gràcia.\nPublicado por Oriol Lagé Altés los 9:05 0 comentarios\nCarnet de President per punts\nSi us paren conduïnt veguts, el més probable ( és una broma!! ) és que us retirin uns quants punts del carnet de conduir. Ara, què passa si dirigeixes una empresa o un pais sota els efectes de l'alcohol?, ara per ara sembla que res. No seria llògic que també et treiessin punts d'algun lloc, o bé que te'ls posessin degut a la castanya que t'has fotut al anar a recollir el got de cubata que t'ha caigut de la taula presidencial. En fi, crec que en certa manera està bé que els politics promulguin lleis per al suposat benestar de la societat, però crec que ha arribat l'hora que ens plantejem de que nosaltres els poguem posar lleis als politics per que s'assebentin de que també formen part de la societat que dirigeixen ( millor MANIPULEN ).\nPublicado por Oriol Lagé Altés los 17:18 0 comentarios\nPer culpa d'una abella es va perdre un cavall, per culpa d'un cavall es va perdre un missatger, per culpa d'un missatger es va perdre un missatge, per culpa d'un missatge es va perdre una batalla, per culpa d'una batalla es va perdre una guerra i per culpa d'una guerra es va perdre un renge!!.\nSerà possible que passin aquestes coses? doncs pregunteu per la papallona que va provocar un Tsunami, o al senyor Bush, que per culpa d'una galleta salada mireu com estan a Irak!!!.\nPublicado por Oriol Lagé Altés los 18:28 0 comentarios\nContinuant amb la cultura, aquest concepte cada vegada més devaluat per la pròpia cultura, podriem parlar d'iniciatives innovadores en aquest món tan saturat de merdes que en nom de la modernitat s'apropien d'un fet que en comptes de portar-nos endevant, ens fa anar cada vegada més enrere. Fa un aproximadament un any i mig va sorgir un moviment promogut per músics, poetes sumillers i cuiners del barri de Gràcia que tractava d'aglutinar totes aquestes disciplines en una , creant així una experiència multisensorial molt recomanable per a tots aquells que viuen per i pels plaers de la vida: menjar, veure ( ficar i treure ), música i les lletres, en aquest cas en forma de poesia. Aquest espectacle dels sentits en tot el seu esplendor va neixer amb un homenatge al restaurant Cal Juanito, que per obre i gràcia de l'especulació estava condemnat a morir com les torres bessones. La cosa va sortir bé, molt bé i es va decidir montar-ho de manera estable, per poder mostrar-ho al món pel seu ús i gaudi. Doncs bé, s'han fet vàries actuacions amb la culminació d'un acte al mercat de l'Abaceria central de Gràcia amb una assistència de públic importantíssima ( més de 240 persones donant voltes pel mercat menjant, degustant vins, poesia i música ). Aquest grup d'artistes vocacionals van decidir exportar l'espectacle fora de Barcelona, pensant que també tenien dret a fruïr de l'Àgape els que estaven lluny de la capital catalana. La primera parada va ser a Igualada, a un reconegut restaurant del centre de la ciutat. Està vist que lluitar contra un Barça Madrid de bàsquet, un Barça Villarreal de fútbol, una plantada d'espelmes en contra de la violència de gènere ( molt lloable per altra part ) i la desinformació i desgana dels coorganitzadors és massa per un pobre grup de personetes que només pretenien entretenir al la gent durant una hora i mitja. El que la gent possiblement no sabia era que hi havia menjar i veure per a tothom, musiqueta per distreure's i un bon grapat de poesies per fer gaudir el petit tros de cervell que ens queda.\nEn fi, una merda això de la cultura alternativa ( això deuen pensar els de la cultura oficial).\nVISCA ELS SENTITS ( encara que setiguin devaluats )\nPublicado por Oriol Lagé Altés los 10:38 0 comentarios\nPensaments acompanyats de 45.000 cerveses\nDeixo anar una pregunta: que en penseu de la dicotomia " FE vs. ATZAR ". És la fè una actitud desesperada davant el fet concient i inamovible de l'atzar o pot ser que l'atzar formi part inseparable d'un acte de fè?. El millor surfista del món confia, té fè en la seva tècnica impecable per moure's per sobre les onades, però també és concient que l'atzar pot fer que un petit canvi de pressió en el moment precís fagi que l'onada canvii de direcció i el fagi caure. Amics meus tot sembla més complicat del que en realitat és, però la realitat ens diu que si que és molt complicada!!\nPublicado por Oriol Lagé Altés los 9:13 0 comentarios\nCom enganyar a la gent i que s'ho creguin\nsi tenim en compte que vivim en un mon que és la personificació de la decadència en tota la historia de la humanitat, podem posar com a màxim exemple la gastronomia i tot el que la rodeja. Encara que soni com a demagògia populista, la cuina actual i els individus que l'executen son els màxims culpables de que elevem a la categoria d'art sublim una cosa tan tonta com una mica d'aire amb gust a alguna cosa i que hi hagi gent que pagui 120€ per menjar res ( paradoxalment en llatí significa " cosa " ). Anant més enllà encara hi ha un grup de pressió més poderós que com si fós la mà de Déu s'atreveix a donar bocins de llum estelar a uns restaurants que ni tan sols tenen llum suficient al menjador per poder veure el que et porten al plat ( encara que en el plat no hi hagi res ). Per contra hi ha molta gent que sense diners es dediquen a fer esforços de més de 10 hores diàries per poder donar de menjar a la gent, amb un critèri alimentari i econòmic que estan condemnats a desapareixer i que ningú es recordi d'ells.\nAmb això no vull dir que tots els grans siguin uns hipocrites gastronòmics, però n'abunden més que no pas els honrats i que s'han guanyat el reconeixement que tenen.\nPublicado por Oriol Lagé Altés los 8:28 0 comentarios\nAra que ja he dormit, continuo amb " el misteri de...


Disminueix l'interès per les noves drogues i la seva adulteració es redueix un 69% - Diari de Girona\nDisminueix l'interès per les noves drogues i la seva adulteració es redueix un 69%\nL'«alta predisposició» cap a substàncies clàssiques com el cànnabis pot evitar l'entrada d'altres «més perilloses»\nacn/ddg 02.04.2019 | 00:45\nDisminueix l'interès per les noves drogues i la seva adulteració es redueix un 69% Diari de Girona\nL'interès per les noves drogues entre els usuaris que les utilitzen amb ús recreatiu ha disminuït, segons l'informe d'Energy Control corresponent al 2018. A més, en els últims dos anys, el nombre de mostres adulterades amb noves drogues ha disminuït un 69%. La coordinadora del Servei d'Anàlisi de Substàncies d'Energy Control, Mireia Ventura, va apuntar ahir que això pot ser provocat per «l'alta predisposició» de les drogues clàssiques, com el cànnabis, que pot haver evitat l'entrada de substitutius «potencialment més perillosos». Així mateix, la cocaïna ha deixat de ser la substància més adulterada i el levamisol, l'adulterant que es detecta amb més freqüència. Ventura va destacarcom a prioritat vigilar que no apareguin noves drogues, com el Fentanyl, que estan suposant un greu problema a països com els Estats Units.\nMireia Ventura també va subratllar el risc que suposa quan l'usuari no sap quina adulteració té la droga. En el cas de l'èxtasi, amb una dosi mitjana que porta augmentant des de l'any 2010, la persona podria estar consumint fins a 10 vegades més del que s'haurien proposat. Això, va dir, podria provocar-li una emergència o, fins i tot, en alguns casos, la mort.\nEl subdirector general de Drogodependències de la Generalitat de Catalunya Joan Colom, va apuntar que aquesta qüestió «augmenta els riscos i suposa un engany a l'usuari» que les compra sense saber que poden contenir drogues emergents, noves drogues o Noves Substàncies Psicoactives (NSP).\nL'any 2018 les drogues clàssiques amb més presència de noves substàncies com adulterants han estat l'èxtasi (MDMA) i LSD (en el 35% dels casos). Energy Control ha analitzat 2.428 mostres i s'han detectat 104 mostres amb noves drogues, identificant-se 38 substàncies diferents. Tot i això, Colom, va destacar que a Catalunya no es detecten adulterants perillosos com els opiacis sintètics (el cas del fentanyl) o cannabinoides sintètics.\nTot i la disminució de l'adulteració en comparació amb anys anteriors, la ketamina presenta el mateix nivell d'adulteració. On sí ha disminuït és en la presència d'adulterant en altres drogues. Ventura també va destacar que les alertes durant els últims dos anys han disminuït «dràsticament» en detectar menys presència de substàncies tòxiques.\nEls hotelers demanen ajudes tot i l'expectativa de recuperar turisme el segon semestre.\nCançons per alleugerir la quarantena.


Emissió 100% de factures electròniques a Novum Hospitality - case Studies\nBy admin5 d'octubre de 2020 No Comments\nNovum Hospitality és una de les cadenes hoteleres més importants a Alemanya. El 2017, les oficines centrals de l’empresa, ubicades a Hamburg, estan literalment plenes de caixes amb unes 100.000 factures per processar: l’equip administratiu (AP i AR), format per 30 persones, té una gran càrrega de treball en haver de gestionar l’enviament i la conciliació de totes aquestes factures manualment.\nParal·lelament, a la gestió diària dels 150 hotels de la cadena, els treballadors del front-office també inverteixen molt temps i recursos en imprimir les factures de tots els seus hostes i reenviar-les per email o correu postal, processos repetitius i manuals que poden resultar en errors i fins i tot la pèrdua de les factures.\nEn plena fase d’expansió, creixent amb nous hotels cada any, Novum\nHospitality decideix automatitzar l’emissió de factures per a tots els seus\nclients (B2G, B2B i B2C).\nL’equip administratiu gestiona l’enviament i la conciliació de totes les factures facturas manualment.\nEl pla d’onboarding inclou formació específica pels treballadors del back-office i front-desk\nNovum Hospitality digitalitza l’emissió del 100% de les seves factures a través de baVel. El primer pas del projecte és integrar baVel amb Protel. Després d’aquesta integració, s’arrenca el projecte d’emissió 100% amb dos hotels. En finalitzar la prova pilot i comprovar que tot el procés funciona sense friccions, s’inicia un pla d’onboarding per a tots els establiments de la cadena, que inclou formació específica pels treballadors de back-office i front-desk.\nL’emissió 100% de les factures de Novum Hospitality a través de baVel també permet entregar factures a totes les administracions públiques (B2G) complint amb les especificacions de cada una d’elles a cada país.\n“Després de concloure la implementació de baVel, les factures ja no es perden i en molt poques ocasions identifiquem discrepàncies, que podem solucionar ràpidament gràcies a la digitalització del procés. Les tasques manuals de l’equip administratiu també han disminuït dràsticament”, explica l’Alexander Nowack, Senior Business Process Manager a Novum Hospitality.\nActualment, 118 hotels de Novum Hospitality operen amb baVel satisfactòriament. Des del 2017, Novum Hospitality ha obert 36 hotels i ha augmentat un 60% el seu volum de factures sense necessitat d’ampliar el seu equip administratiu. Gràcies a l’enviament electrònic i a la conciliació automatitzada, Novum Hospitality també ha aconseguit reduir el cicle mitjà de cobrament 7 dies. Les caixes de factures han desaparegut de les oficines centrals de Novum Hospitality, ja que baVel emmagatzema digitalment totes les factures complint amb la legislació de cada país on Novum Hospitality té presència (Alemanya, Àustria, Holanda…). L’estalvi de paper també és significatiu a les oficines centrals de Novum Hospitality.\nLa cadena hotelera té previst finalitzar el procés d’onboarding de tots els seus hotels el 2021, a més d’iniciar nous projectes de digitalització amb baVel com a partner tecnològic.\nDes del 2017, Novum ha obert 36 hotels i ha augmentat un 60% el seu volum de factures sense necessitat d’ampliar el seu equip administratiu.\n+60% volum de\nampliar l’equip d’AR\nReducció de 7 dies\nen el cicle mitjà\nÀustria i Holanda.\nfriccions amb les


gran tour: Els jardins de Schönbrunn\nPer começar a llegir la Suite Calbó fes clic al títol\nDes de principis dels anys setanta i mentre Calbó estudiava a Venècia i a Roma, desplaçats cada cop més de les decisions de govern per part de Josep II, tant l’Emperadriu com el Príncep s’havien anat dedicant cada vegada amb més intensitat no només al foment d’institucions artístiques i culturals, sinó també al condicionament dels seus palaus. Assessorats per Winckelmann, Kaunitz i Maria Teresa van fer dissenyar en estil neoclàssic als artistes de la cort els elements arquitectònics i escultòrics que havien de decorar els jardins de Schönbrunn. El palau, erigit a partir dels plànols de Johann Bernhard Fischer von Erlach i pensat com a residència d’estiu dels emperadors, Maria Teresa l’havia volgut rehabilitar a principis del seu regnat perquè esdevingués la seva residència oficial. La projecció de la decoració del jardí, la van dur a terme majoritàriament l’arquitecte Hohenberg i l’escultor Beyer. Quan Calbó va arribar a Viena la tardor de 1778 amb vint-i-sis anys acabats de fer, eren ja construïdes la ruïna romana i la cascada de l’obelisc, i l’escultura de la nimfa Egèria presidia també la font que dóna nom al palau. Mentre Calbó hi va viure, encara es feia feina a les obres de la glorieta i es començaven les de la font de Neptú. Aleshores també es van col·locar, disposades per tot el parc, les quaranta-quatre noves estàtues de marbre. L’emperadriu Maria Teresa va poder veure el seu jardí acabat abans de morir.


Un novembre a Cambrils per recordar – Cambrils Turisme\nUn novembre a Cambrils per recordar\nEl mes de novembre ens deixarà grans moments plens de records. Des de les nostres delicioses Jornades del Romesco fins la Cursa de les Dones, passant per esdeveniments tan coneguts com el Cambrils Jazz i els concerts de la Cripta, la nostra agenda ho té tot. Si aquest novembre estàs de visita a Cambrils, tenim un pla per tu!\nAprofita el matí per passejar. A més de veure els llocs d’interès, aventura’t pels nostres carrers i que les hores passin fent caminades relaxants Però si això no et va, recorda que pots pujar al nostres tren turístic i conèixer el casc antic, és una excel·lent opció si estàs pocs dies a Cambrils. A mes, al Parc Samà, fins el 10 de novembre, pots gaudir del Dark Samà, tres passatges del terror que et faran passejar pels més temibles escenaris cercant vampirs. Ajuda a Van Helsing en la seva missió… i, sobretot, intenta no espantar-te massa.\nI pren-te un cafè a l’aire lliure en qualsevol de les terrasses dels nostres locals, així et deixaràs escalfar pels rajos de sol tardorencs. I, molt important, aquest mes –a partir del dia 22– comencen les Jornades Gastronòmiques del Romesco, un dels molts emblemes culinaris de la nostra gastronomia. Reserva el teu menú enromescat i gaudeix de les sorpreses que et prepararan els chefs de la ciutat. Si vols informar-te d’aquesta i altres jornades, recorda que tens el nostre calendari gastronòmic a només a un clic de distància.\nDurant el mes de novembre, el jazz continua present a la ciutat de Cambrils, pots venir al concert de SEISMIC que es realitzarà el 10 de novembre a la Cripta de la Ermita. Posa-li música als teus records i deixa’t endur pel ritme de la ciutat. Et recordem que pots consultar la resta de concerts programats a la Cripta aquí.\nI si ets d’aquells als qui els hi agrada fer running, apunta’t a la Cursa de les Dones que es celebrarà el 23 de novembre al Passeig de Les Palmeres de Cambrils. Una bona excusa per seguir en forma. A més, durant aquests dies tambe pots complementar la teva visita a Cambrils amb una excursió al parc temàtic de PortAventura World.


Benlloch reclama a la Generalitat una solució urgent a la dotació de recursos per als alumnes de La Panderola a l'eixida del centre - Ajuntament de Vila-real\nBenlloch reclama a la Generalitat una solució urgent a la dotació de recursos per als alumnes de La Panderola a l'eixida del centre\nL'alcalde de Vila-real, José Benlloch, sol·licitarà una reunió urgent amb el director general de Diversitat Funcional de la Generalitat, Antonio Raya, per a tractar, conjuntament amb el director del Centre d'Educació Especial La Panderola, Vicent Esteve, i els pares i mares d'alumnes, la necessitat imminent de places públiques que permeten als usuaris del centre continuar amb itineraris assistencials i ocupacionals quan, als 21 anys, han d'abandonar el col·legi.\n"Quan aquests xics i xiques acaben l'etapa escolar a La Panderola, amb 21 anys, hem de garantir els recursos necessaris perquè puguen continuar desenvolupant-se i evolucionant, i oferir també suport a les famílies, ja siga en centres de dia o ocupacionals. No obstant això, la veritat és que en l'actualitat no disposem a Vila-real de suficients places per a garantir una resposta adequada a aquesta situació", lamenta Benlloch. En concret, Vila-real compta en aquests moments amb un centre ocupacional, amb 60 places ja cobertes, i un centre de dia, amb capacitat per a 20 persones, mentre que a La Panderola s'atén uns 60 alumnes de diferents edats, bona part d'ells de Vila-real. "Des de l'Administració, hem d'assegurar des de ja que aquests xavals podran continuar estant atesos de la millor manera possible d'acord amb la seua situació; en cas contrari, estem abocant aquestes famílies a haver de fer front a recursos privats, molt costosos, i desplaçaments en absolut recomanables en aquests casos, o bé a mantenir a casa els seus fills i filles, amb els problemes que això pot suposar per a la qualitat de vida tant dels alumnes com de les famílies", lamenta. En aquests moments, quatre famílies de Vila-real es troben ja en aquesta situació.\n"És urgent oferir ja una solució a aquestes famílies. Des de fa ja mesos s'està treballant, a través de la Regidoria de Serveis Socials, la direcció de La Panderola i l'Associació El Rusc, amb la Generalitat Valenciana per a buscar una eixida, però no hi ha marge ja per a l'espera", adverteix Benlloch. Per aquest motiu, l'alcalde sol·licitarà de manera immediata una reunió amb el director general de Diversitat Funcional.


Sánchez i Casado tanquen la seva primera reunió sense acords | Catalunya | EL PAÍS Catalunya\n“Me'n vull fiar, per no dir que no me'n fio”, ha resumit el president del PP\nEl president del Govern espanyol, Pedro Sánchez, rep el líder del PP, Pablo Casado, a la Moncloa. FOTO: Julián Rojas | VÍDEO: ATLAS\nMadrid 3 AGO 2018 - 09:12\tCEST\nEl president del Govern espanyol i el del PP es van reunir dijous durant gairebé tres hores a la Moncloa, però la trobada va acabar sense cap acord important. “Me'n vull fiar, per no dir que no me'n fio”, va resumir Pablo Casado al final de l'entrevista. “No en passarem ni una a Catalunya”, va afegir. Pedro Sánchez va insistir que no farà cessions a l'independentisme i va demanar a Casado una oposició lleial en temes d'Estat. Però cap es fia de l'altre i la posició davant del desafiament català és radicalment contrària: mentre el Govern creu que és compatible respectar la llei i dialogar amb els independentistes, el PP rebutja qualsevol diàleg.\nDurant la setmana s'havien dit de tot. El PP va dir que Pedro Sánchez era un "demagog", "bonista", "feble" i que s'havia "agenollat" davant l'independentisme. Des del Govern espanyol, van acusar el president del PP d'aproximar-se amb les seves paraules al discurs xenòfob de Matteo Salvini i de "no estar preparat" per governar. Però arribat el dia del seu primer cara a cara a la Moncloa, el president del Govern central i el líder de l'oposició es van tancar durant dues hores i cinquanta minuts al Palau de la Moncloa. No obstant això, no va ser suficient perquè arribessin a acords concrets sobre els assumptes d'Estat que havia proposat Sánchez.\n"Gairebé tres hores de conversa amb Pablo Casado, a qui he sol·licitat una oposició responsable i lleial en qüestions d'Estat: migració, política europea, violència de gènere o infraestructures. L'objectiu comú ha de ser avançar per Espanya", ha resumit Sánchez en una piulada al final de la reunió. El president va cedir la sala de premsa de la Moncloa a Casado —"Avui és el dia del president del PP", va justificar un portaveu del Govern espanyol—. Es va donar la paradoxa que el líder de l'oposció va comparèixer a la Moncloa i el seu inquilí va remetre a la presidenta del PSOE, Cristina Narbona, a la seu de Ferraz.\n"Aquí no està parlant el líder de l'oposició, sinó el líder de la força majoritària a les dues cambres", va voler aclarir Casado a la tribuna de la Moncloa. "Som en la situació inèdita que el president del Govern no és el líder del partit més votat. Faré una oposició ferma, però responsable".\nLa trobada, que va ser "cordial", segons el president del PP, sí que va servir per rebaixar el to. Preguntat per si creia, com la portaveu popular al Congrés, que Sánchez s'havia agenollat davant dels independentistes, Casado va contestar: "Me'n vull fiar, per no dir que no em fio. Vull pensar que el que diuen els independentistes no és cert i que el PSOE no cedirà a les pressions. Si ho fessin, el PP, que té majoria absoluta al Senat, demanarà l'aplicació del 155 i portar-lo més enllà [és facultat del Govern sol·licitar-ne l'aplicació], amb la intervenció de TV3. No en passarem ni una a Catalunya. Si el PSOE no està a l'altura i es plega al xantatge, ens tindran al davant".\n"Confio que després d'aquesta entrevista, Casado tingui molt més coneixement sobre com s'estan desenvolupant les relacions amb Catalunya, en què el Govern ha traçat un perímetre on la legislació vigent serà exigida en tot moment", va declarar Narbona al final de la trobada. "El PP hauria d'entendre que el que està fent el Govern és el que no va fer abans Mariano Rajoy: exigir que es compleixi la llei, però al mateix temps generar en el conjunt de la població de Catalunya l'expectativa d'un horitzó de pertinença a Espanya que convenci moltes més persones. Perquè això no ha passat en els últims anys. Al contrari".\nNarbona va considerar positiu que el president del PP es referís en la seva visita a Ceuta a la necessitat d'un pla Marshall per a Àfrica, "que és el que està plantejant el PSOE a les institucions europees". "Benvingut, senyor Casado, per reconèixer les causes del drama humà de la immigració", ha assenyalat.\nLa presidenta socialista ha lamentat la posició del PP en la via pressupostària i ha demanat que "seria bo que el PP canviés de posició". Segons ha dit, les institucions comunitàries sabien que el Govern de Rajoy no compliria i, per això, han ofert ara al Govern la possibilitat d'endeutar-se. Casado va reiterar que no estan disposats a augmentar el sostre de despesa.\nUn pacte d'Estat pendent\nPacte d'Estat. El president del Govern, Pedro Sánchez, va escalfar la reunió d'ahir anunciant que anava a proposar al líder del Partit Popular, Pablo Casado, un pacte d'Estat que inclogués una sèrie d'assumptes que volia deixar fora del debat quotidià de la política dels partits.\nImmigració. El primer d'aquests assumptes és la immigració. Les arribades d'aquest any i la seva atenció, més de 22.000 persones fins ara, no estaven en l'agenda política quan es va produir la moció de censura, però el cas de l'Aquarius primer i l'augment del flux de pasteres, després, les ha posat en la primera fila informativa. Precisament Casado va viatjar el dimecres a Algesires i Ceuta per escenificar la seva preocupació per l'amenaça de l'arribada de “milions d'africans”. El Govern admet que hi ha tensions amb l'acolliment, però afirma que es tracta d'un problema sobrevingut, heretat de la inactivitat de l'Executiu anterior, i que no suposa amenaça alguna.\nCatalunya. La reunió de la Comissió Bilateral d'aquesta setmana ha estat defensada pel Govern com una manera de fer una altra política basada en el diàleg (encara que negant-se a establir-ho sobre la situació dels polítics presos o sobre un hipotètic referèndum d'independència). Per al PP, en canvi, aquesta reunió, suspesa des de 2011, és una mostra del peatge que ha de pagar Sánchez pel suport rebut dels independentistes en la moció de censura.\nPolítica europea. El major assoliment del Govern davant la UE, la relaxació del dèficit exigit per Brussel·les, va xocar amb l'aritmètica parlamentària. El PP i Ciutadans van votar en contra i només el PNB ho va aprovar, la qual cosa va a obligar a un ajust extra de 6.500 milions.\nInfraestructures. En aquest assumpte, considerat vital per la seva importància per vertebrar el territori —i per oferir alguna cosa en les negociacions amb Catalunya, en la qual el Govern del PP va admetre un dèficit inversor—, també han sorgit problemes. El PSOE i el PP comparteixen la necessitat d'impulsar el corredor mediterrani, però, en canvi, ja han xocat per la política de transvasaments, que el Ministeri per a la Transició Ecològica vol reduir tot el possible. El cas més clar és el del Tajo, on la comunitat donant, Castella-la Manxa, governada pel PSOE, té un clar enfrontament amb la receptora més depenent, Murcia, del Pàg.\nViolència de gènere. El PSOE ha heretat un Pressupost elaborat pel PP que limita les possibles actuacions, però hi ha acord en grans línies.